Tallinn    Röövimine  9. juulil kella 2 ajal rünnati Viru tänaval 21-aastast noormeest ning rööviti temalt kott sularaha,  mobiiltelefoni, dokumentide ning võtmetega. Kahju on 600 eurot.    Avaliku korra raske rikkumine  10. juulil kella 3 ajal ründasid kaks meest Ahtri tänaval lõbustusasutuses ja hiljem selle ees 35-aastast ja 33-aastast meest. Politsei pidas kahtlustatavatena kinni ja toimetas politseijaoskonda 27-aastase Dmitri ja 26-aastase Timuri.    Kehalised väärkohtlemised  8. juulil kella 22.30 ajal löödi Sõle tänaval 33-aastast meest. Politsei pidas kahtlustatavatena kinni ja toimetas  politseijaoskonda 34-aastane Slava.    9. juulil kella 1 ajal löödi Niidu tänaval maja trepikojas 29-aastast naist.    9. juulil kella 2 ajal löödi Pelguranna tänaval 26-aastast naist.    9. juulil kella 2 ja 3 vahel löödi Harju tänaval 19-aastast noormeest.    9. juulil kella 9.50 ajal ründas klient Niidi põigus kasiino töötajat, 47-aastast naist. Politsei toimetas politseijaoskonda 30-aastase Maksimi.    9. juulil kella 23 ajal löödi Vilde teel maja  trepikojas 57-aastast meest. Politsei pidas kahtlustatavatena kinni ja toimetas politseijaoskonda 40-aastase Vladislavi ja 37-aastase Valeri.    10. juulil kella 1.15 ajal lõid kaks tundmatut meest Tondiraba tänaval 33-aastast meest.    Vargused  Ööl vastu 8. juulit varastati Lootsi tänaval pargitud sõidukist navigatsiooniseade, konditsioneer, golfivarustus ja tööriistad. Kahju on 3700 eurot.    8. juulil avastas 30-aastane mees, et tema kadunud pangakaardiga on  sularahaautomaadist võetud välja 1135 eurot.    8. juulil varastati Sadama tänaval pargitud sõidukist sülearvuti, kaks navigatsiooniseadet ja fotokaamera. Kahju on 1230 eurot.     9. juuli hommikul varastati Reimani tänaval pargitud kaubikust kuus profijalgratast koos varustusega ja isiklikke asju. Kahju on 33 750 eurot.    Harjumaa    Vargused  Ajavahemikul 5.-8. juuli varastati Maardus Kreegipuu puiesteel  korterist kodutehnikat, ehteid ja sularaha. Kahju on 14 160 eurot.    Ajavahemikul 8.-9. juuli varastati Keila vallas Keila-Joa alevikus pargitud autost õlakott isiklike asjade, mobiiltelefoni, rahakoti ja dokumentidega. Kahju on 115 eurot.    9. juulil varastati Rae vallas Järvekülas kuurist jalgratas, murutrimmer ja tööriistad. Kahju on 2810 eurot.    9. juulil varastati Sauel Koondise tänaval maja juurest roller. Kahju on 800 eurot.    9. juulil varastati Harku  vallas Türisalu külas pargitud sõidukist käekott mobiiltelefoni, sularaha, dokumentide ja teiste isiklike asjadega. Kahju on 330 eurot.    Ajavahemikul 9.-10. juuli varastati Nissi vallas Turba alevikus maja keldriboksist tööriistad, kalapüügivahendis ja pikendusjuhtmed. Kahju on 1180 eurot.